Условия за участие в 16-ия Научен конгрес на БЗС – 09-11 юни 2016 г., гр. Бургас
16-ият Научен конгрес на Българския зъболекарски съюз (БЗС) ще се проведе на 09–11 юни 2016 г. в гр. Бургас, съпроводен от традиционната голяма Дентална медицинска изложба.

Конгресът е включен в продължаващото обучение (CE) на Световната дентална федерация (FDI).

В научната програма на Конгреса лекции ще изнесат изявени лектори от България и чужбина. 
За пореден път ще има и секция Орални презентации и секция Постери.
Официално откриване на Конгреса с програма за Бургаската общественост – 09.06.2016г., Морска градина, открита сцена „Охлюва“, гр. Бургас.
УЧАСТИЕ В 16-ия НАУЧЕН КОНГРЕС НА БЗС - 09-11 ЮНИ 2016 г., ГР. БУРГАС

Срок за регистрация за участие в 16-ия Научен конгрес на БЗС - до 31-ви май 2016 г.

• Конгресна такса за редовни членове на БЗС - 110 лв. Таксата включва участие в гала коктейл (пропускателен режим с бадж). Таксата не включва куверт за гала вечеря.
• Конгресна такса след 31.05.2016 г.  - 140 лв.
• Конгресна такса за студенти и докторанти – 50% от таксата правоучастие. Таксата не включва куверт за гала вечеря!
• Стойност на куверт за гала вечеря – 60 лв. Краен срок за приемане на заявки - 31.05.2016 г.
РК на БЗС-Русе поема 50 лв от таксата за правоучастие на своите редовни членове.
NB! НЯМА ДА ИМА КОНГРЕСНА РЕГИСТРАЦИЯ И ПРОДАЖБА НА КУВЕРТИ НА МЯСТО!

Организационният комитет си запазва правото за промени в конгресната програма и изложбата в последния момент!
